|  |  |
| --- | --- |
| Kokous | **Vanhusneuvoston kokous 1/2020** |
| Aika, paikka | Torstai 13.2.2020 kello 14.00-16.09, kaupungintalo, kokoustila Vallinkoski (h 138) |
| Osallistujat | Sinikka Poskiparta, Imatran kansalliset seniorit ry.Erkki Päivärinta, Imatran Seudun Sotaorvot ja Kaatuneiden Omaiset ry.Timo Saarinen, StoraEnson Eläkeläiset ry.Anita Sairanen, Vuoksenniskan Eläkkeensaajat ry.Anna-Liisa Kojo, Imatran Seudun Senioriopettajat ry.Liisa Nenonen, Tainionkosken Eläkkeensaajat ry., poissaSoini Meskanen, Tainionkosken Eläkkeensaajat ry., varajäsenPirkko Molkentin, Eläkeliiton Imatran yhdistys ry.Lauri Aunola, Imatran Sotaveteraanit ry.Jerena Juutilainen, puheenjohtajaArto Pulkkinen, kaupunkikehityslautakunnan edustajaArto Siitonen, hyvinvointilautakunnan edustajaSirkku Sarlomo, konsernipalvelut, sihteeriTitta Roslakka, Eksoten edustajaArja Kujala, hyvinvointipalvelut, § 3Sarianna Purtilo, hyvinvointipalvelut, § 5/Muut asiat/Kaikukortti |
| Liitteet |  |
| Jakelu | Kaupunginhallitus, lautakunnat, vanhusneuvoston jäsenet ja varajäsenet, www.imatra.fi |
|  | **§ 1 Kokouksen avaus ja läsnäolijoiden toteaminen****Esitys:** Puheenjohtaja avaa kokouksen ja toteaa läsnäolijat.**Päätös:** Puheenjohtaja avasi kokouksen ja todettiin kokouksen osallistujat.**§ 2** **Edellisen kokouksen pöytäkirjan hyväksyminen****Esitys:** Hyväksytään edellisen kokouksen 17.12.2019 pöytäkirja.**Päätös:** Hyväksyttiin.**§ 3 Uimahallin ja urheilutalon uudisrakentaminen/ ennakkovaikutusten arviointi ja asukasosallistuminen**Kaupunginhallitus linjasi 18.11.2019 § 254, että urheilutaloa ja uimahallia ei tulla peruskorjaamaan, vaan kaupunki tulee rakennuttamaan uuden uimahallin ja urheilutalon. Samalla kaupunginhallitus ohjeisti uudisrakennusvaihtoehtojen jatkovalmistelua. Sijoituspaikkavaihtoehtoja ennakkovaikutusten arviointia varten esittelee kokouksessa hyvinvointipalveluiden päällikkö Arja Kujala.Esityslistan oheismateriaalina on jaettu asukasillan 28.1.2020 esittelymateriaali.**Esitys:** Esittelyn pohjalta vanhusneuvosto nostaa esille eri sijoituspaikkavaihtoehtojen vaikutuksia ikääntyneiden asukkaiden näkökulmasta.**Päätös:** Vanhusneuvosto esitti seuraavia ikääntyneiden asukkaiden kannalta tärkeitä huomioon otettavia asioita:* Sijaintipaikkana nykyinen paikka/Mansikkala, koska on hyvät julkisen liikenteen yhteydet, mahdollisuus avantouintiin ja toimivat tilat keilahallille.
* Nykyisen rakennuksen peruskorjauksen mahdollisuus olisi vielä selvitettävä ja ilmastovaikutukset sijaintipaikan valinnassa otettava huomioon.
* Rakennuksen ja toimintojen tulee olla esteettömiä.
* Ikäihmisten kuntosalina toimiva tila nykyistä paremmaksi, oma kuntosali ikäihmisille.
* Parkkipaikkoja nykyistä enemmän ja lisää inva-paikkoja lähemmäksi pääovea.
* Hissien rakentaminen (kulku pukuhuoneista ja saunoilta altaille).
* Riittävästi kaiteita.
* Tilojen jako eri toiminnoille nykyistä selkeämmäksi (liikuntatilat, toimistotilat, yritystilat jne.).
* Hyvät opasteet eri toimintoihin.
* Palvelujen ja henkilöstön kehittäminen.

**§ 4 Toimintakertomus v. 2019 ja toimintasuunnitelma v. 2020**Toimintasäännön 3 § 3.1 Vanhusneuvoston tehtävät mukaan vanhusneuvoston tulee laatia toimintasuunnitelma, talousarvion käyttösuunnitelma ja toimintakertomus.Toimintakertomus v. 2019 ja toimintasuunnitelma v. 2020 esitellään kokouksessa.**Esitys:** Hyväksytään v. 2019 toimintakertomus ja v. 2020 toimintasuunnitelma.**Päätös:** Toimintasuunnitelmaa täydennettiin järjestövierailuilla Saimaan Virtaan ja Raution kaupunginosayhdistykseen/Kaukopään koulu. Toimintasuunnitelmaa täydennetään vuoden mittaan tarpeen mukaan. Hyväksyttiin v. 2019 toimintakertomus ja v. 2020 toimintasuunnitelma edellä olevilla täydennyksillä.**§ 5 Muut asiat****Kaikukortti-Imatra kokeilu v. 2020**Kaikukortin tavoitteena on parantaa taloudellisesti tiukassa tilanteessa olevien nuorten, aikuisten ja perheiden mahdollisuuksia osallistua kulttuurielämään ja harrastaa taiteen tekemistä.Kaikukortti on Imatralla kulttuuripalvelujen kortti, jota kokeillaan v. 2020 ajan. Tällä kortilla Eksoten sosiaalityön, vammaispalvelujen, lapsiperheiden peruspalvelujen, kaupungin nuorisopalvelujen sekä Imatran Klubitalon ja työelämäpalvelujen asiakkaana ja heikossa taloudellisessa tilanteessa olevalla henkilöllä on mahdollisuus saada maksuttomia pääsylippuja Teatteri-Imatran oman tuotannon näytöksiin tai maksuttomia kursseja joillekin Virta-Opiston kursseille.Kaikukorttia esitteli kulttuuri- ja oppimiskeskuksen palvelujen päällikkö Sarianna Purtilo.**Imatran ja Ruokolahden Wanhat Toverit esitys digituesta**Imatran ja Ruokolahden Wanhat Toverit ovat lähettäneet Vanhusneuvostolle esityksen, että Vanhusneuvosto tekee aloitteen Imatran kaupunginhallitukselle digituen tarpeellisuudesta ja sen järjestämisestä. Kirje 10.2.2020: ”Digiosaaminen on saatava osaksi kunnallista senioriohjelmaa. On tärkeää, että digitaitojen puute ei tuomitse ihmistä oman elämänsä ratkaisuista ja siten omasta elämästään eikä yhteiskunnasta syrjään jääväksi.” **Etelä-Karjalan Ikäpoliittisen ohjelman arviointi, kysely**Eksoten sähköposti 4.2.2020:”Etelä-Karjalan vanhusneuvostot osallistuivat kiinteästi Etelä-Karjalan Ikäpoliittisen ohjelman (Etelä-Karjalan suunnitelma ikääntyneen väestön tukemiseksi 2014–2020) suunnitteluun vuonna 2014. Ohjelmaan kirjattiin useita tavoitteita ja toimenpidesuunnitelmia, joiden toteutumista on seurattu vanhusneuvostoilta kerätyn palautteen avulla.Keräämme jälleen arvioita Ikäpoliittisen ohjelman toteutumisesta. Pyydämme teitä arvioimaan Ikäpoliittisen ohjelman tavoitteiden toteutumista omassa kunnassanne oman vanhus- tai vanhus- ja vammaisneuvostotyön näkökulmasta. Käytämme tällä kertaa arvioinnissa väitelauseita. Kyselyn lopussa voitte arvioida sanallisesti miten ikääntyneen väestön tukeminen on kunnassanne muuttunut ohjelman aikana. Voitte vastata kyselyyn sähköisesti tästä linkistä <https://link.webropolsurveys.com/S/6DDE5175EFDCB04A> tai tulostamalla liitteen kyselyn ja postittamalla sen täytettynä osoitteeseen Vuokko Majoinen Valto Käkelän katu 1 A1 53130 Lappeenranta.Pyydämme teitä vastaamaan kysymyksiin 29.2.2020 mennessä.Yhteistyöterveisin Eksoten Ikäpoliittisen ohjelman päivitystyöryhmäKoskelainen Kirsi, Majoinen Vuokko, Tourunen Reetta, Ylitörmänen Tuija.”**Vanhusfestarien järjestäminen yhteistyössä Imitsi ry:n kanssa**Suunnittelupalaveri pidetään 17.2.2020 kello 13.00. Palaveriin osallistuvat Jerena Juutilainen ja Pirkko Molkentin.**Esitys:** Käsitellään muut asiat.**Päätös:** 1. Osallistuttiin Etelä-Karjalan Ikäpoliittisen ohjelman toteutumisen seurantaan vastaamalla Eksoten lähettämään kyselyyn.
2. Kaikukortista pyydetään Eksoten edustaja kertomaan lisätietoja.
3. Digituki esityksestä välitetään tieto Etelä-Karjalan Digituki -hankkeen toimijoille Etelä-Karjalan liittoon ja kaupungin yhteyshenkilölle hankkeessa. Etelä-Karjalan Digituki -hankkeessa kootaan tämän vuoden aikana tiedot jo nyt tarjolla olevasta digituesta. Hankkeessa valmistellaan eri sidosryhmien kanssa yhteistyössä alueellinen digituen koordinoinnin malli. Joten Vanhusneuvosto katsoi, että esitystä kaupunginhallitukselle ei tässä vaiheessa tarvita.
4. Merkittiin tiedoksi Vanhusfestarit tapahtuman suunnittelupalaverin ajankohta.

**§ 6 Seuraavan kokouksen ajankohta****Esitys:** Sovitaan seuraava kokousaika. **Päätös:** Seuraava kokous pidetään 26.3.2020 kello 14.00-16.00 kaupungintalolla, kokoustila Vallinkoski (h 138). Kokoukseen kutsutaan Eksoten veteraanineuvoja Sanna Nurmiainen kertomaan ajankohtaista tietoa veteraanipalveluista.**§ 7 Kokouksen päättäminen****Esitys:** Puheenjohtaja päättää kokouksen.**Päätös:** Puheenjohtaja päätti kokouksen. |
|  | **IMATRAN KAUPUNKI****Vanhusneuvosto**Jerena Juutilainen Sirkku Sarlomo puheenjohtaja sihteeri |